એરપોર્ટ ઉપર રન-વેની બાજુમાં આ સિસ્ટમ ઇન્સ્ટોલ કરેલી હોય છે. વિમાન જ્યારે લેન્ડ કરવાનું હોય કે ટેકઓફ કરવાનું હોય તે સમયે જો વાતાવરણ ધૂંધળુ હોય, રન-વે નરી આંખે જોઈ શકાય તેમ નહીં હોય, ત્યારે રેડિયો સિગ્નલ અને હાઇ ઇન્ટેન્સિફાય લાઈટિંગની મદદથી વિમાનના પાઈલટને ગ્લાઈડિંગ પાથ બનાવી આપે છે. એટલે પાઇલટ સ્પષ્ટ રીતે રન-વે નહીં જોઈ શકતો હોય તો પણ આ સિસ્ટમની મદદથી જજમેન્ટ લઈ શકે કે રન-વે અહી જ છે અને આ પોઈન્ટ ઉપરથી વિમાનને લેન્ડિંગ કે ટેકઓફ કરાવી શકાશે. બીજા શબ્દોમાં વાતાવરણ ધૂંધળુ હોય ત્યારે આ આઈએલએસ પાઈલટને વર્ચ્યુઅલી રન-વેની સ્થિતિ અને પાથ બનાવી આપે છે. જો સિસ્ટમ બરાબર કામ નહીં કરતી હોય તો ધૂંધળા વાતાવરણમાં રન-વે ચોખ્ખો દેખાતો નહીં હોવાથી ફ્લાઈટને લેન્ડ કરાવવું ખૂબ જોખમી બની જાય છે.